Discussió:Col·lectiu Autònom de Treballadors-Mossos d'Esquadra

message: Cert,
l'artícle del CAT-ME fa esmena única i exclusivament a la història del Col·lectiu Autònom de Treballadors Mossos d'Esquadra. www.elsindi.cat
Qui intenta fomentar i donar a coneixer la trajectòria i el significat del sindicat corporatiu CAT-ME és en Jaume Gustems i Segura. Secretàri d'Administració del propi CAT-ME.
Prego podeu publicar a la Viquipèdia dit article.
Gràcies.
Jaume Gustems
"info-ca@wikimedia.org"
replies: text: Caldria poder verificar els continguts a través de treballs publicats no vinculats a la pròpia associació/sindicat, referenciats a les afirmacions fetes a l'article. --Bestiasonica (disc.) 17:19, 11 set 2010 (CEST)

message: Aquest article no compleix les regles d'admissimilitat i tampoc no té una redacció de l'estil de la Viquipèdia. He resolt una confusió que s'havia produït amb l'article CAT (abreviatura), i ara estic intentant posar-lo una mica més acceptable per tal d'evitar l'esborrament.--Climent Sostres (disc.) 15:05, 1 abr 2011 (CEST)
replies: text: Un cop fetes algunes modificacions, considero que ja no hi ha perill d'esborrament.--Climent Sostres (disc.) 14:20, 4 abr 2011 (CEST)
replies: text: : Seguesc considerant que no queda demostrada l'admissibilitat del subjecte de l'article. Recuper . Pau Cabot · Discussió 07:57, 5 abr 2011 (CEST)
thread_title:  Viquifiquem 

message: No entenc com es podrien fusionar dos articles que tracten de coses tan diverses com són un cos policioal i un sindicat (ni que sigui un sindicat corporatiu del mateix cos policial). Considero que la proposta de fusió no té cap raó de ser, i que hauria de ser retirada.--Climent Sostres (disc.) 02:32, 10 abr 2011 (CEST)
replies: text: Segons tu, no es poden fusionar coses tan diferents com un municipi i un festival de teatre: Castellar del Vallès#Setmana del Pallasso, no? A mi em sembla ben obvi: quan xerres dels Mossos, en una secció parles dels sindicats més representatius dels seus treballadors ... (recuper l'avís de fusió) Pau Cabot · Discussió 10:37, 13 abr 2012 (CEST)
replies: text: :Si es fusiona caldrà fer un article sobre tots els sindicats, no només el CAT. Crec que si d'aquí un temps no s'han afegit més referències que hem demanat aquest mes en aquest article llavors sí podríem fusionar. Si et sembla bé esperar, Pau, jo mateix estaré pendent per fer aquest apartat a Mossos d'Esquadra.--Galazan (disc.) 11:02, 13 abr 2012 (CEST)
replies: text: :: Sí, en fer la fusió, estaria bé xerrar de tots els sindicats, és clar. Però no faria falta fer un article de cada un: amb una secció a Mossos d'Esquadra ja faríem: aquesta és la idea. I sí, la idea és esperar una mica, però tampoc no molt: aquest article fa gairebé dos anys que reclama referències que verifiquin la seva admissibilitat i el més natural és, després d'això, fusionar-lo d'acord a Viquipèdia:Criteris d'admissibilitat#Admissibilitat com a raó de fusió. Pau Cabot · Discussió 11:31, 13 abr 2012 (CEST)
replies: text: :::A Història dels Mossos d'Esquadra ja hi ha dues seccions sobre el sindicalisme, una fins el 2003 i una altra a partir del 2003. Si s'ha de fusionar, potser millor allà, on ja hi ha material. --Panotxa (disc.) 20:31, 13 abr 2012 (CEST)
thread_title:  Proposta de fusió 

message: Demano a l'usuari Panotxa que s'habituï a discutir els canvis importants que hagi de fer. La frase "(SAP) (nascut vers el 1992 entre persones que militaven a la CGT amagant a aquest sindicat la seva condició de policies i del qual varen ser expulsats quan ho va saber) després de denunciar els dirigents d'aquest darrer sindicat per suposats fets delictius" sí que té molt a veure amb el present article del CAT perquè explica l'origen de la tendència anarquista del CAT. Del SAP original, l'actual SAP-UGT se'n va quedar les sigles, i el CAT se'n va quedar la ideologia. No és tasca nostra decidir quin dels dos és l'autèntic continuador del SAP original (de fet tots dos se'n reivindiquen) però sí hem de donar tota la informació necessària per explicar com són en l'actualitat, i en aquest cas estem parlant del CAT i per tant l'origen anarcosindicalista és necessari a l'article (que no ho seria en el cas del SAP-UGT). A més a més, la frase en qüestió fa temps que estava escrita, i he estat jo que li he posat la indicació de  i et pregaria (com ja t'he demanat altres vegades) que t'esperis un cert temps prudencial a que la comunitat en general i els autors en concret d'aquest article puguin aportar alguna referència vàlida: només 2 dies no és suficient. La CN és un avís per demanar fonts i com tal hi ha de ser un cert temps perquè faci efecte, no és una indicació de que cal esborrar aquesta informació immediatament. Per últim, si trobes la frase tendenciosa proposa'n un redactat aquí, però no eliminis més si us plau.--Galazan (disc.) 10:50, 13 abr 2012 (CEST)
replies: text: L'article Història dels Mossos d'Esquadra, apartat El sindicalisme 1980-2003 diu: El 1992, entre els mossos que vigilaven les presons, va néixer el Sindicat Autònom dels M. d'E. (SAME), vinculat a la CGT,[13] i que dos anys després es rebatejaria com a Sindicat Autònom de Policies (SAP) per obrir-se a les policies locals.[14] Els dos articles es contradiuen, doncs un diu que el SAME/SAP neix el 1992 vinculat (s'inclou referència) i l'altre que "nascut [...] entre persones que militaven a la CGT amagant [...] la seva condició de policies i del qual varen ser expulsats quan ho va saber" (sense referència)

text: La frase és tendenciosa perquè desvia el focus de l'article (que és el CAT-ME, no el SAP) i afirma coses dubtoses: Hi ha cap garantia de l'afirmació que un grapat de policies van ser expulsats únicament per aquest fet, o ho fou en canvi perquè podien ser infiltrats? Tots els policies que van ser expulsats van formar el SAP? Què feia un grup d'anarquistes en la policia? Seguint la línia argumental de l'escissió de l'escissió, tenint en compte que el 1992 tot just s'havia iniciat el desplegament dels Mossos, i el CAT-ME (L'article tracta del CAT-ME) és un sindicat corporatiu, a quants mossos es va expulsar de la CGT el 1992?) Si no se'n va expulsar a cap, quina és, doncs la relació? Els mossos expulsats el 92 de CGT son els que van formar el CAT-ME el 1998?

text: La meva proposta de frase alternativa és "Va néixer el 1998 com a escissió d'un grup de militants del Sindicat Autònom de Policia (SAP)" mentre no es trobi la referència que permeti ampliar el contingut de moment posat en dubte, encara que sigui pel propi autor.

text: Per cert, una mica més tard diu "[...] representants de les essències fundacionals del sindicat [...]" però enlloc diu quines son les essències fundacionals del SAP.

text: Crec sincerament que les raons per esborrar la frase son més que justificades --Panotxa (disc.) 20:29, 13 abr 2012 (CEST)
replies: text: :Després de dues setmanes sense aportacions, retiro les frases polèmiques no referenciades. --Panotxa (disc.) 10:45, 28 abr 2012 (CEST)
thread_title:  Sobre el caràcter anarquista